staqsa lill-Ministru għall-Affarijiet Barranin u Promozzjoni tal-Kummerċ: Jista' l-Ministru jelenka x'ħidma saret fl-Ambaxxata tagħna ġewwa l-Arabja Sawdija fl-ewwel erba' xhur ta' din is-sena? Nixtieq ninforma lill-Onor. Interpellant li l-ħidma li saret fl-Ambaxxata tagħna ġewwa l-Arabja Sawdija fl-ewwel erba' xhur ta' din is-sena huwa: Matul l-erba' xhur ta' din is-sena l-Ambaxxata kompliet issegwi l-proċess tan-negozjar dwar ftehimiet pendenti fosthom, abbozz ta' ftehim dwar Ħelsien mill-b¿onn ta' Viża fir-rigward ta' Passaporti Diplomatiċi, u abbozz ta' ftehim dwar Garanziji dwar Investiment. Saru wkoll kuntatti dwar id-dħul fis-seħħ ta' MoU dwar Kooperazzjoni fil-Qasam tal-Edukazzjoni Għolja u r-Riċerka Xjentifika li kien iffirmat bejn Malta u l-Arabja Sawdija fl-4 ta' Mejju 2018. L-Ambaxxata kienet ukoll impenjata f'ħidma sabiex jiltaqgħu l-Ministri għall-Affarijiet Barranin ta¿-¿ewġ pajji¿i. Il-laqgħa bejn il-Ministru Carmelo Abela u l-Ministru tal-Istat tal-Affarijiet Barranin tal-Arabja Sawdija, Adel Al Jubeir, saret f'Brussell fl-4 ta' Frar 2019 fil-marġni tal-ħames laqgħa tal-Ministri tal-Affarijiet Barranin tal-Unjoni Ewropea u tal-Lega Għarbija. Matul din il-laqgħa iż-żewġ naħat kellhom l-opportunità li jiddiskutu żviluppi reġjonali u bilaterali. Fil-perjodu msemmi l-Ambaxxata ħarġet 32 Kommunikazzjonij Uffiċjali (NVs) lill-Ministeru tal-Affarijiet Barranin tal-Arabja Sawdija, u l-Ambaxxati tal-Baħrejn u Jemen f'Rijad dwar diversi aspetti fosthom politiċi, ekonomiċi, konsulari u amministrattvi. Saru wkoll laqgħat u kuntatti ma' uffiċjali fil-Ministeru tal-Affarijiet Barranin. Qasam ieħor ta' ħidma kien dak tal-kandidaturi fejn saru talbiet għal sostenn fir-rigward ta' kandidaturi f'diversi organizzazzjonijiet internazzjonali. Kummerċjali L-Ambaxxata iżżomm kuntatt ma' Trade Malta sabiex tassisti kumpaniji Maltin interessati fis-suq Sawdi. Dan is-suq qiegħed f'fażi interessanti hekk kif l-Arabja Sawdija tinsab fi proċess ta' tranżizzjoni u ta' riformi bil-għan li tattira kummerċ u investiment f'oqsma innovattivi bħal Intelliġenza Artifiċjali u Katina tal-Blokok , li jistgħu joffru opportunitajiet ta' skambji u ta' kollaborazzjoni bejn Malta u l-Arabja Sawdija. Kulturali Saru preparamenti għal parteċipazzjoni tal-Ambaxxata flimkien mal-Ambaxxati ta' Stati Membri oħra tal-Unjoni Ewropea f'Rijad, f'avveniment kollettiv fl-okkażjoni tal-Jum Nazzjonali tal-Unjoni. Għal dan l-avveniment kien ippjanat li jintwerew filmati qosra li jirrapreżentaw il-Membri tal-Unjoni fosthom Malta. L-Ambaxxata impenjat ruħha biex toffri assistenza konsulari lill-Maltin rigward diversi talbiet għal passaporti, reġistrazzjoni ta' twelid, u applikazzjonijiet għal ċittadinanza Maltija. L-Ambaxxata tipproċessa ukoll applikazzjonijiet għal viża, fejn inħarġu 156 viża matul dan il-perjodu. L-Ambaxxata ipproċessat ukoll applikazzjonijet għal permessi diplomatiċi fir-rigward ta' titjiriet li jgħaddu minn Malta magħrufa bħala ' . L-Ambaxxata illegalizzat 27 dokument għal użu f'Malta. Informazzjoni dwar żviluppi interni u reġjonali tinġieb għall-attenzjoni tad-Direttorat Konsulari fi ħdan il-Ministeru għall-Affarijiet Barranin u l-Promozzjoni tal-Kummerċ biex isservi bħala gwida fir-rigward tal-kumpilazzjoni tal-lista ta' Pariri għal Vjaġġar. L-informazzjoni f'din il-lista tgħin liċ-ċittadini Maltin ikunu jafu bis-sitwazzjoni tal-pajjiż li beħsiebhom iżuru. Promozzjoni ta' Malta Fil-bidu tas-sena l-Ambaxxata kienet impenjata sabiex tippromwovi l-ħidma tal-uffiċċju f'Malta magħruf bħala ECLASLO u sabiex tisħaq dwar l-importanza ta' dan l-uffiċċju, li għandu rwol importanti biex iqarreb l-Unjoni Ewropea u l-Lega Għarbija, u jżomm id-djalogu bejn iż-żewġ reġjuni ħaj u attiv. Saret ħidma sabiex informazzjoni dwar ir-rwol tal-IMLI f'Malta, u partikularment dwar applikazzjonijet ghal-programmi f'livell ta' Masters relatati mal-liġi marittima fi ħdan dan l-Istitut, titwassal lill-Awtoritajiet fl-Arabja Sawdija u fil-Baħrejn. Il-promozzjoni ta' Istituzzjonijiet Edukattivi f'Malta kienet ukoll fost il-ħidmiet tal-Ambaxxata, fejn ingħataw pariri u informazzjoni relatati mar-regolamenti u kundizzjonijiet fl-Arabja Sawdija f'dan il-qasam. Oħrajn L-Ambaxxata wasslet ukoll informazzjoni lill-Awtoritajiet kompetenti fl-Arabja Sawdija, l-Baħrejn u l-Jemen dwar laqgħat li jsiru f'Malta fosthom il-Laqgħa Għolja bejn l-Istati tal-UE u Għarab dwar id-Drittijiet ta' Persuni b'Diżabiltà li saret f'Malta f'April 2019, fejn delegazzjoni mill-Arabja Sawdija ipparteċipat f'din il-laqgħa. L-Ambaxxata tieħu sehem fil-laqgħat regolari ta' kull xahar tal-Unjoni Ewropea fejn jiġu diskussi żviluppi domestiċi u reġjonali. F'dan il-kuntest l-Ambaxxata tirraporta lill-Ministeru għall-Affarijiet Barranin u l-Promozzjoni tal-Kummerċ bl-andament ta' dawn l-iżviluppi, kif ukoll iżżomm il-Ministeru aġġornat dwar żviluppi ta' interess politiku, kummerċjali, u soċjali fl-Arabja Sawdija u fir-reġjun.
AMBAXXATA TA' MALTA FL-ARABJA SAWDIJA - ĦIDMA.